
A KÖZGYŰLÉS BIZOTTSÁGAINAK FELADAT- ÉS HATÁSKÖRE 

Ügyrendi Bizottság

Általános feladatköre: 

Előkészíti és véleményezi a megyei önkormányzat közgyűlése és bizottságai ügyrendi jellegű, valamint a közgyűlés igazgatási ügyeivel kapcsolatos közgyűlési döntéseket, valamint megszervezi és ellenőrzi az ilyen témában hozott döntések végrehajtását.

Figyelemmel kíséri a megyei önkormányzat szervezeti és működési szabályzatának és mellékleteinek hatályosulását.

Gyakorolja a közgyűlés által a bizottságra átruházott hatásköröket, ellátja a közgyűlés által átruházott feladatokat, dönt a közgyűlés által átruházott kérdésekben, és ezekről a közgyűlés legközelebbi ülésén számot ad a testületnek.

Ügyrendjét (működési szabályait) – a jogszabályi keretek között, valamint a megyei önkormányzat szervezeti és működési szabályzatának rendelkezéseivel összhangban – maga határozza meg. 

Kapcsolatot tart a megyében működő nemzetiségek szervezeteivel, a nemzetiségi önkormányzatok képviselőivel. Részükre igény szerint szakmai segítséget nyújt, illetve információcserét biztosít. Támogatja és elősegíti a nemzetiségek nyelvének, kultúrájának, történelmi hagyományainak ápolását, az anyaországgal való kapcsolattartását. 
A közgyűlési döntés előkészítéssel kapcsolatban:
A közgyűlés – elsősorban éves munkatervében – határozza meg azokat az előterjesztéseket, amelyeket a bizottság nyújt be, továbbá, amelyek csak a bizottság állásfoglalásával nyújthatók be a közgyűlésnek.

Előterjesztéssel élhet a közgyűlés felé, a közgyűlés munkaterve, illetve saját elhatározása alapján.

Előterjeszti a feladatkörét érintő önkormányzati rendelettervezeteket.

Előterjesztést tesz a közgyűlés elnöke, alelnöke illetményének (tiszteletdíjának), jutalmának meghatározására.

Véleményezi a közgyűlés elé kerülő előterjesztéseknek a bizottság feladatkörét érintő részét.

Véleményezi a megyei önkormányzat éves költségvetéséről szóló rendelettervezetet, biztosítja a törvényekkel való összhangját, javaslatot tesz évközi módosítására.

Véleményt nyilvánít a közgyűlés hatáskörébe tartozó kinevezések eldöntése előtt.

Minősíti a megyei jegyző mellett a közgyűlési előterjesztéseknek a megyei önkormányzat Szervezeti és Működési Szabályzatának való megfelelését és tárgyalásra való alkalmasságukat.

Kivizsgálja az önkormányzati képviselő összeférhetetlenségének megállapítására irányuló kezdeményezést. 

Nyilvántartja és ellenőrzi az önkormányzati képviselő és a vele közös háztartásban élő házas- vagy élettársa, valamint gyermeke vagyonnyilatkozatát. 

Javaslatára a közgyűlés albizottságot választhat.

A közgyűlési döntések végrehajtásának szervezésével és ellenőrzésével kapcsolatban:

A feladatkörében szervezi és ellenőrzi a közgyűlési, valamint a bizottsági döntések végrehajtását.

Folyamatosan figyelemmel kíséri a megyei önkormányzati hivatal szakmai munkáját és ellenőrzi a közgyűlési döntések végrehajtásának megszervezését. Ha a bizottság a hivatal tevékenységében a közgyűlés álláspontjától, céljaitól való eltérést, az önkormányzati érdek sérelmét, vagy a szükséges intézkedés elmulasztását észleli, a közgyűlés elnökének intézkedését kezdeményezheti.

A megyei önkormányzat közgyűlése által átruházott hatáskörökben:
A települési önkormányzatok érdekében érdekvédelmi feladatok ellátása.

Javaslatot tesz a közgyűlésnek a Veszprém Megye Érdemrendje kitüntetés, Tiszteletbeli Polgára cím adományozására.

A „Felelősség a közösségért és környezetért” díj az egyetértő javaslatával adományozható.

Megállapítja a közgyűlés elnökének és alelnökének tartós akadályoztatásának tényét. 

Elfogadja a hivatal szervezeti és működési rendjét (Ügyrend).

Pénzügyi és Ellenőrzési Bizottság

Általános feladatköre: 

Előkészíti a megyei önkormányzat költségvetési tervezési, végrehajtási és pénzügyi ellenőrzéssel kapcsolatos döntéseit, a döntések végrehajtását szervezi, ellenőrzi. Az önkormányzatnál és a hivatalnál: 

· véleményezi az éves költségvetési javaslatot és a végrehajtásáról szóló éves beszámoló tervezeteit;

· figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás alakulását, értékeli az azt előidéző okokat; 

· ellenőrizheti a pénzkezelési szabályzat megtartását, bizonylati rend és bizonylati fegyelem érvényesítését.

Gyakorolja a közgyűlés által a bizottságra átruházott hatásköröket, ellátja a közgyűlés által átruházott feladatokat, dönt a közgyűlés által átruházott kérdésekben, és ezekről a közgyűlés legközelebbi ülésén számot ad a testületnek. 

Ügyrendjét, működési szabályait - a jogszabályi keretek között, valamint a megyei önkormányzat szervezeti és működési szabályzatának rendelkezéseivel összhangban - maga határozza meg. 

A közgyűlési döntés előkészítéssel kapcsolatban: 

A közgyűlés - elsősorban éves munkatervében - határozza meg azokat az előterjesztéseket, amelyeket a bizottság nyújt be, továbbá, amelyek csak a bizottság állásfoglalásával nyújthatók be a közgyűlésnek. 

Előterjesztéssel élhet a közgyűlés felé, a közgyűlés munkaterve, illetve saját elhatározása alapján. 

Előterjeszti a szakterületét érintő önkormányzati rendelettervezeteket. 

Véleményezi a közgyűlés elé kerülő előterjesztések a bizottság szakterületét érintő részét. 

A költségvetési rendelet-tervezetnek a közgyűlés elé történő benyújtásával egyidejűleg csatolni kell a bizottság írásos véleményét.

Véleményezi az éves költségvetés végrehajtásáról szóló éves beszámoló tervezeteit.

Figyelemmel kíséri a költségvetési bevételek alakulását, különös tekintettel a saját bevételekre, a vagyon változás (vagyon-növekedés, -csökkenés) alakulását, értékeli az azt előidéző okokat.

Vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.

Ellátja a közgyűlés rendeletében meghatározott feladatokat.

A közgyűlés döntése előtt véleményezi a megyei önkormányzat vagyonrendeletében meghatározott: 

· korlátozottan forgalomképes törzsvagyon elidegenítésére, megterhelésére, gazdasági társaságba apportálására vonatkozó döntési javaslatot,

· 5.000.000.-Ft feletti üzleti vagyonnal kapcsolatos tulajdonosi jogok gyakorlására vonatkozó döntési javaslatot.

E hatásköreit a Területfejlesztési, Területrendezési és Gazdasági Bizottsággal együtt gyakorolja.

A közgyűlési döntések végrehajtásának szervezésével és ellenőrzésével kapcsolatban: 

A feladatkörében szervezi és ellenőrzi a pénzügyi kihatású döntések végrehajtását. 

Folyamatosan figyelemmel kíséri a megyei önkormányzati hivatal szakmai munkáját és ellenőrzi a közgyűlési döntések végrehajtásának megszervezését. Ha a bizottság a hivatal tevékenységében a közgyűlés álláspontjától, céljaitól való eltérést, az önkormányzati érdek sérelmét, vagy a szükséges intézkedés elmulasztását észleli, a közgyűlés elnökének intézkedését kezdeményezheti.  

Áttekinti a megyei önkormányzat és a hivatal pénzügyi helyzetét, értékeli az ellenőrzések tapasztalatait.

Ellenőrzi a megyei önkormányzat költségvetésében céljelleggel elkülönített költségvetési előirányzatok felhasználását. 

Ellenőrzi az önkormányzati támogatások célnak megfelelő felhasználását. 

A megyei önkormányzat közgyűlése által átruházott hatáskörökben: 

Nettó 1.000.000.-Ft - nettó 5.000.000.-Ft közötti érték esetén dönt a behajthatatlan követelések törléséről, a megyei önkormányzat tényleges vagy várományosi vagyonát érintő perbeli vagy peren kívüli egyezség megkötéséről, valamint követelés elismeréséről.

Ellátja az önkormányzati biztos kirendeléséről szóló rendeletben szabályozott feladatokat.
Területfejlesztési, Területrendezési és Gazdasági Bizottság
Általános feladatköre: 

Működésével elősegíti a megyei önkormányzat területfejlesztési, területrendezési, környezetvédelmi, természetvédelmi, idegenforgalmi, sport és ifjúsági feladatainak ellátását, koordinálja egyes térségi feladatok feltárását és megvalósítását, előkészíti és véleményezi az ezekkel kapcsolatos közgyűlési döntéseket, valamint az ilyen témában hozott döntések végrehajtását megszervezi és ellenőrzi. 

Javaslatot tesz a megyei önkormányzat vagyongazdálkodási ügyeivel kapcsolatos közgyűlési döntésekre, ezeket előkészíti, valamint az ilyen témájú meghozott döntések végrehajtását megszervezi és ellenőrzi. 

Gyakorolja a közgyűlés által a bizottságra átruházott hatásköröket, ellátja a közgyűlés által átruházott feladatokat, dönt e körben, és ezekről közgyűlés legközelebbi ülésén számot ad a testületnek. 

Ügyrendjét, működési szabályait – a jogszabályi keretek között, valamint a megyei önkormányzat szervezeti és működési szabályzatának rendelkezéseivel összhangban – maga határozza meg. 

A közgyűlési döntés előkészítéssel kapcsolatban:

A közgyűlés – elsősorban éves munkatervében – határozza meg azokat az előterjesztéseket, amelyeket a bizottság nyújt be, továbbá, amelyek csak a bizottság állásfoglalásával nyújthatók be a közgyűlésnek. 

Előterjesztéssel élhet a közgyűlés felé, a közgyűlés munkaterve, illetve saját elhatározása alapján. 

Előterjeszti a szakterületét érintő önkormányzati rendelet-tervezeteket. 

Véleményezi a közgyűlés elé kerülő előterjesztéseknek a bizottság szakterületét érintő részét. 

Véleményezi a megyei önkormányzat éves költségvetési tervének szakterületét érintő részét, javaslatot tesz évközi módosítására. 

A közgyűlés döntése előtt véleményezi a megyei önkormányzat vagyonrendeletében meghatározott: 

· korlátozottan forgalomképes törzsvagyon elidegenítésére, megterhelésére, gazdasági társaságba apportálására vonatkozó döntési javaslatot,

· 5.000.000.-Ft feletti üzleti vagyonnal kapcsolatos tulajdonosi jogok gyakorlására vonatkozó döntési javaslatot.

E hatásköreit a Pénzügyi és Ellenőrzési Bizottsággal együtt gyakorolja.

Előzetesen megtárgyalja a megyei önkormányzat vagyonának hasznosítására vonatkozó javaslatokat.

Javaslatára a közgyűlés albizottságot választhat. 

Véleményezi a területszervezési eljárással összefüggő közgyűlési előterjesztést. 

A közgyűlési döntések végrehajtásának szervezésével és ellenőrzésével kapcsolatban:

A feladatkörében szervezi és ellenőrzi a döntések végrehajtását. 

Folyamatosan figyelemmel kíséri a megyei önkormányzati hivatal szakmai munkáját és ellenőrzi a közgyűlési döntések végrehajtásának megszervezését. Ha a bizottság a hivatal tevékenységében a közgyűlés álláspontjától, céljaitól való eltérést, az önkormányzati érdek sérelmét, vagy a szükséges intézkedés elmulasztását észleli, a közgyűlés elnökének intézkedését kezdeményezheti.  

A megyei önkormányzat közgyűlése által átruházott hatáskörökben: 

Az illetékes állami főépítész megkeresésére véleményezi a területrendezési hatósági eljárásban foglaltakat.

Előzetes véleményt nyilvánít a települési önkormányzati környezetvédelmi programokról, illetve kezdeményezi azok megalkotását.

Állást foglal a települési önkormányzatok környezetvédelmet érintő rendeleteinek tervezeteivel kapcsolatban.

Javaslatot tesz települési önkormányzati környezetvédelmi társulások létrehozására.

Javaslatot tesz helyi jelentőségű védett természeti területté nyilvánításra.

A megye területét érintő, külön jogszabályban meghatározott villamos-energiakorlátozás sorrendjének véleményezése.

A területfejlesztési koncepció alapján a megye területére vonatkozó, külön jogszabályban meghatározott energiaellátási tanulmány készíttetése.

A megyei térképészeti határkiigazítás véleményezése, valamint jogszabályban meghatározott körben döntés a földrajzi nevek megállapításáról és megváltoztatásáról.

Dönt a közgyűlés által a bizottság hatáskörébe utalt pénzeszközök, megyei támogatási alapok elosztásáról, azok felhasználását ellenőrzi. 

Működteti a Tiszta és virágos Veszprém megyéért versenyt.

Véleményt nyilvánít a közbeszerzési eljárás keretében árubeszerzés és szolgáltatás megrendelése esetén a nettó 18 millió Ft-ot, építési beruházás esetén a nettó 100 millió Ft-ot meghaladó értékű közbeszerzéseknél a közgyűlés elnökének a közbeszerzési eljárást lezáró döntése előtt.

Veszprém Megyei Értéktár Bizottság

Általános feladatköre: 

1. A magyar nemzeti értékekről és a hungarikumokról szóló 2012. évi XXX. törvényben, valamint a magyar nemzeti értékek és a hungarikumok gondozásáról szóló 114/2013. IV. 16.) Korm. rendeletben foglaltaknak megfelelően:

a) a Veszprém Megyei Értéktárban (a továbbiakban: Értéktár) összegyűjti, azonosítja és rendszerezi a Veszprém megye területén megtalálható nemzeti értékek adatait,
b) Az Értéktár adatait – az abba történő felvételt követő 8 napon belül – megküldi a Hungarikum Bizottságnak,

c) javaslatot tehet a Magyar Értéktárban nyilvántartott nemzeti értéknek hungarikummá nyilvánítására,

A közgyűlési döntés előkészítéssel kapcsolatban:
A közgyűlés – elsősorban éves munkatervében – határozza meg azokat az előterjesztéseket, amelyeket a bizottság nyújt be, továbbá, amelyek csak a bizottság állásfoglalásával nyújthatók be a közgyűlésnek.

Előterjesztéssel élhet a közgyűlés felé a közgyűlés munkaterve, illetve saját elhatározása alapján.

Véleményezi a közgyűlés elé kerülő előterjesztéseknek a bizottság feladatkörét érintő részét.

A közgyűlési, bizottsági döntések végrehajtásának szervezésével és ellenőrzésével kapcsolatban:

A feladatkörében szervezi és ellenőrzi a közgyűlési, valamint a bizottsági döntések végrehajtását.

Folyamatosan figyelemmel kíséri a megyei önkormányzati hivatal szakmai munkáját és ellenőrzi a feladatkörét érintő közgyűlési és bizottsági döntések végrehajtásának megszervezését. Ha a bizottság a hivatal tevékenységében a közgyűlés, vagy a bizottság álláspontjától, céljaitól való eltérést, az önkormányzati érdek sérelmét, vagy a szükséges intézkedés elmulasztását észleli, a közgyűlés elnökének intézkedését kezdeményezheti.

Terület- és Településfejlesztési Operatív Program Bizottság

Átruházott feladat- és hatásköre:

Kialakítja a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletben meghatározott döntés előkészítő bizottság felé az egyes támogatási kérelmek vonatkozásában a megyei önkormányzat döntési javaslatát, melyet határozat formájában hoz meg. 

A bizottsági döntések végrehajtásának szervezésével és ellenőrzésével kapcsolatban.

A feladatkörében szervezi és ellenőrzi a bizottsági döntések végrehajtását.

Folyamatosan figyelemmel kíséri a megyei önkormányzati hivatal szakmai munkáját és ellenőrzi a feladatkörét érintő bizottsági döntések végrehajtásának megszervezését. Ha a bizottság a hivatal tevékenységében a bizottság álláspontjától, céljaitól való eltérést, az önkormányzati érdek sérelmét, vagy a szükséges intézkedés elmulasztását észleli, a közgyűlés elnökének intézkedését kezdeményezheti.

� Módosította: a 11/2013 (VII. 3.) önkormányzati rendelet 4. §-a. Hatályos 2013. július 5. napjától.


� Módosította: az 1/2014. (II. 19.) önkormányzati rendelet 3. §-a. Hatályos 2014. március 1-jétől.


� Módosította: a 11/2014. (X. 31.) önkormányzati rendelet 7. §-a. Hatályos 2014. október 31. napján 9.50 órától.


� Módosította az 1/2015. (II. 17.) önkormányzati rendelet 4. §-a. Hatályos 2015. február 19. napjától.


� Módosította az 1/2016. (II. 15.) önkormányzati rendelet 7. §-a. Hatályos 2016. február 17. napjától.


� Módosította a 11/2016. (VI. 30.) önkormányzati rendelet 4. §-a. Hatályos 2016. július 1. napjától.


� Módosította a 14/2016. (XII. 1.) önkormányzati rendelet 2. § (2) bekezdése. Hatályos 2016. december 1. napján 12.00 órától.

